
PËR KRITERET DHE PROCEDURËN E VLERËSIMIT, PIKËZIMIT DHE RENDITJES SË KANDIDATËVE PËR POZICIONET VAKANTE NË GJYKATËN KUSHTETUESE DHE TË INSPEKTORIT TË LARTË TË DREJTËSISË 

Në mbështetje të pikës 2, të nenit 229 dhe të pikës 6, të nenit 240, të ligjit nr. 115/2016, “Për organet e qeverisjes së sistemit të drejtësisë”, Këshilli i Emërimeve në Drejtësi

VENDOSI:

I. Dispozita të përgjithshme
1. Ky vendim përcakton rregulla më të hollësishme lidhur me:
a) kriteret e vlerësimit, pikëzimit dhe të renditjes së kandidatëve;
b) veprimet përgatitore dhe procedurat që Këshilli i Emërimeve në Drejtësi (Këshilli) zhvillon për vlerësimin, pikëzimin dhe renditjen e kandidatëve për pozicionet vakante për gjyqtarë në Gjykatën Kushtetuese dhe për inspektorë të lartë të drejtësisë. 
2. Përcaktimi në këtë vendim i rregullave më të hollësishme mbi procedurat e përzgjedhjes së kandidatëve për anëtarë të Gjykatës Kushtetuese dhe inspektorë të lartë të drejtësisë, si edhe mbi kriteret e vlerësimit, pikëzimit e të renditjes së kandidatëve, kanë për qëllim realizimin e kësaj procedure duke u bazuar në meritat e kandidatëve dhe duke respektuar procesin e rregullt ligjor, si edhe parimet e përgjithshme të procedurës administrative.
II. Kriteret e vlerësimit të kandidatëve, pesha specifike dhe pikëzimi i tyre
3. Vlerësimi, pikëzimi dhe renditja e kandidatëve për vendet vakante në Gjykatën Kushtetuese bëhet duke u bazuar në kriteret e posaçme të parashikuara në pikat 4 dhe 5, të nenit 125, të Kushtetutës dhe në nenin 7/a, të ligjit nr. 8577/2000 “Për organizimin dhe funksionimin e Gjykatës Kushtetuese të Republikës së Shqipërisë”, të plotësuara, për aq sa nuk përcaktohet ndryshe në këto dispozita, me kriteret e përgjithshme të vlerësimit të parashikuara në nenin 240 të ligjit nr. 115/2016.
4. Vlerësimi, pikëzimi dhe renditja e kandidatëve për vendin vakant të Inspektorit të Lartë të Drejtësisë bëhet duke u bazuar në kriteret e posaçme të parashikuara në nenin 147/d të Kushtetutës dhe në nenet 199 e 201, të ligjit nr. 115/2016, të plotësuara me kriteret e parashikuara nga neni 240, i këtij ligji. 
5. Detajimi i mëtejshëm i të kritereve ligjore të posaçme dhe të përgjithshme të vlerësimit dhe përcaktimi më i hollësishëm i peshës specifike të tyre në pikëzimin dhe renditjen e kandidatëve bëhet në këtë krye, në kreun V dhe në shtojcat 1 dhe 2, të këtij vendimi.
6. Kriteret e vlerësimit, pikëzimit dhe të renditjes së kandidatëve klasifikohen në tri kategori:
a) meritat profesionale;
b) meritat morale;
c) meritat organizative, drejtuese dhe menaxhuese.
7. Secila kategori kriteresh e treguar në pikën 6 të këtij vendimi përfshin, në radhë të parë, kriteret e posaçme ligjore të vlerësimit, të plotësuara me kritere të tjera të së njëjtës natyrë sipas përcaktimeve më të përgjithshme të nenit 240, të ligjit nr. 115/2016.
8. Pesha specifike dhe pikëzimi maksimal i secilës kategori kriteresh të treguara në pikën 6, të këtij vendimi, bazohet në radhë të parë në rëndësinë dhe peshën që i përcaktohet kritereve përkatëse që ato kanë në përbërje nga vetë parashikimi i tyre i posaçëm në ligjin nr. 8577/2000 ose në nenet 199 dhe 201, të ligjit nr. 115/2016, të cilat plotësohen me peshën specifike të kritereve më të përgjithshme sipas nenit 240, të ligjit nr. 115/2016.
9. Në të njëjtën mënyrë, edhe rëndësia, pesha specifike dhe pikëzimi maksimal i secilit element të kriterit të vlerësimit bazohet në atë që rezulton nga parashikimet e posaçme të treguara në pikat 3 ose 4, të këtij vendimi, të plotësuara me parashikimet e nenit 240, të ligjit nr. 115/2016.
10. Për efekt të renditjes së kandidaturave, pikëzimi përfundimtar i kandidatit të vlerësuar është shuma e pikëve që i është përcaktuar nga vlerësimi i secilit kriter të përfshirë në të tri kategoritë e kritereve të vlerësimit dhe pikëzimit. 
11. Ndarja e kritereve të vlerësimit në kategori, lista e kritereve që përbëjnë secilën kategori, pikëzimi maksimal i secilës prej tyre, si edhe burimet dokumentare dhe metoda e vlerësimit përcaktohen në mënyrë të hollësishme nga:
a) shtojca nr. 1 “Kriteret e vlerësimit dhe metodologjia e pikëzimit të kandidatëve për gjyqtarë në Gjykatën Kushtetuese”;
b) shtojca nr. 2 “Kriteret e vlerësimit dhe metodologjia e pikëzimit të kandidatëve për inspektorë të lartë të drejtësisë”.
12. Këshilli miraton dhe bën publike shpjegime të hollësishme lidhur me metodologjinë mbi të cilin bazohet në vlerësimin dhe caktimin e pikëve lidhur me secilin prej kritereve të treguar në shtojcat nr. 1 dhe nr. 2, të këtij vendimi.   
III. Rregulla të përgjithshme të procedurës së përzgjedhjes së kandidatëve
A. Përgatitja dhe zhvillimi i procedurës së përzgjedhjes së kandidatëve
13. Në fazat e kryerjes së procedurës së verifikimit, relatori i vendit vakant realizon njëkohësisht edhe veprimet përgatitore të procedurës së përzgjedhjes së kandidatëve. 
14. Procedura e përzgjedhjes së kandidatëve, nëpërmjet vlerësimit, pikëzimit dhe renditjes së tyre nga Këshilli, fillon me thirrjen e mbledhjes, e cila zhvillohet jo më vonë se 5 ditë nga ajo e përfundimit të procedurave të verifikimit të të gjithë kandidatëve që kanë shprehur interesin pranë të njëjtit organ emërtese që ka shpallur vendet vakante.
15. Këshilli, duke qëndruar i mbledhur, bën vlerësimin, pikëzimin dhe renditjen e kandidatëve për vendet vakante të shpallura nga i njëjti organ emërtese, jo më vonë se 10 ditë nga dita e mbledhjes. 
B. Të drejtat e kandidatit
16. Kandidati ka të drejtë të përzgjedhë dhe të paraqesë pranë Këshillit dokumente që i çmon të nevojshme për vlerësimin dhe pikëzimin e kandidaturës sipas rregullave dhe kritereve të përcaktuara në ligj dhe në këtë vendim.
17. Kandidati ka të drejtë të parashtrojë mendime e të dëgjohet në mbledhjen e Këshillit, mbi motivet dhe objektivat e kandidimit, cilësitë morale dhe aftësitë profesionale për t’u përzgjedhur nga organi i emërtesës, sipas rastit, gjyqtar i Gjykatës Kushtetuese ose inspektor i lartë i drejtësisë. 
18. Kandidati ka të drejtë që, në procedurën e përzgjedhjes, me kërkesën e tij, të njihet me dokumentet e dosjes së kandidimit dhe aktet procedurale të kryera nga relatori dhe Këshilli për vlerësimin, pikëzimin dhe renditjen e kandidaturës, si edhe të marrë kopje të tyre, sipas rregullave të Kodit të Procedurave Administrative dhe atyre të përcaktuara në këtë vendim.
 C. Afatet dhe llogaritja e tyre
19. Afatet në procedurën e përzgjedhjes së kandidatëve caktohen në ditë kalendarike. 
20. Përveç kur parashikohet shprehimisht ndryshe në ligj ose në këtë vendim, në llogaritjen e afatit përjashtohet dita kur ka ndodhur ngjarja, nga e cila fillon të ecë afati. 
21. Të shtunat, të dielat dhe ditët e festave zyrtare nuk pengojnë fillimin dhe kohëzgjatjen e afateve. Kur dita e fundit e një afati bie e shtunë, e diel ose një ditë feste zyrtare, afati mbaron në ditën e punës që vjen pas saj.
22. Dita e fundit e afatit të kryerjes së veprimit procedural, paraqitjes së kërkesave dhe shpjegimeve, vazhdon deri në orën 24 të saj. Afati nuk quhet i humbur, kur kërkesa, shpjegimet ose akti është dërguar me postë edhe në ditën e fundit të afatit.
23. Kandidati njofton menjëherë relatorin ose Këshillin, në rastet kur, për pamundësi objektive ose motive të tjera të justifikuara, nuk mund të paraqitet apo të paraqesë shpjegime dhe dokumente brenda afatit të përcaktuar në këtë vendim për procedurat e përzgjedhjes së kandidaturave. Kur i vlerëson motivet e parashtruara me shkrim si të justifikuara, relatori apo Këshilli i cakton kandidatit një afat të ri të arsyeshëm.
Ç. Njoftimet
24. Njoftimet e Këshillit drejtuar kandidatit gjatë procedurës së përzgjedhjes bëhen me shkresë, në adresën postare ose në adresën elektronike të deklaruara për këtë qëllim nga kandidati, pranë Këshillit ose organit të emërtesës ku ka paraqitur kandidaturën.
25. Njoftimet dhe kërkesat e kandidatit drejtuar Këshillit bëhen me shkrim, duke i depozituar drejtpërdrejt pranë zyrës së posaçme të Këshillit në Gjykatën e Lartë ose në adresën elektronike të Këshillit, e cila i është bërë e njohur për këtë qëllim secilit kandidat, me fillimin e procedurave të verifikimit të kandidaturave.
26. Kandidati ka detyrimin të njoftojë menjëherë me shkrim Këshillin për çdo ndryshim të adresës postare dhe elektronike të deklaruar.
IV. Veprimet përgatitore për realizimin e procedurës së përzgjedhjes së kandidatëve
27. Veprimet përgatitore për realizimin e procedurës së përzgjedhjes së kandidatëve zhvillohen njëkohësisht me procedurat e verifikimit të tyre.
28. Relatori ndjek dhe kryen të gjitha veprimet procedurale:
a) të komunikimit me kandidatët në lidhje me paraqitjen, pranimin dhe plotësimin e dokumenteve të nevojshme për vlerësimin, pikëzimin dhe renditjen e kandidatëve sipas përcaktimeve të ligjit dhe këtij vendimi;
b) të përgatitjes së dokumentacionit dhe paraqitjes së projektakteve të nevojshme për shqyrtim nga Këshilli lidhur me procedurën e përzgjedhjes së kandidatëve. 
29. Në rastin e kandidatëve që, njëkohësisht, kanë shprehur interes për më shumë se një vend vakant në proces shqyrtimi nga Këshilli, secili nga relatorët përkatës të vendeve vakante:
a) administron kopje të plotë të dokumentacionit të paraqitur nga kandidati për procedurën e vlerësimit, pikëzimit dhe renditjes së kandidatëve;
b) njofton kandidatin për të dhënë shpjegime apo për të saktësuar ose plotësuar dokumentet e paraqitura, në rastet kur vlerëson se janë me mangësi të lidhura me vërtetësinë, rregullshmërinë ose plotësinë e përmbajtjes së dokumentit;
c) njofton menjëherë relatorët e tjerë të vendeve vakante për veprimin procedural të kryer sipas shkronjës “b”, të kësaj pike, si edhe i përcjell atyre shpjegimet dhe dokumentet përkatëse të paraqitura nga kandidati sipas kësaj procedure;
ç) përgatit dhe paraqit për shqyrtim në Këshill relacionin që përmban përshkrimin e procedurave të ndjekura gjatë veprimeve përgatitore, të dokumenteve dhe përmbledhjen faktike të tyre për qëllime të vlerësimit dhe pikëzimit të kandidatit, si edhe kopje të këtyre dokumenteve bashkëlidhur relacionit.
30. Në kryerjen e detyrës, relatori mbështetet nga këshilltarët ligjorë dhe personeli administrativ i Gjykatës së Lartë, të cilët kanë detyrimin të ndjekin procedurat, të kryejnë veprimet dhe të përgatisin aktet përkatëse, sipas udhëzimeve të relatorit.
31. Brenda 15 ditëve nga ajo e paraqitjes në zyrën e posaçme të Këshillit pranë Gjykatës së Lartë për të kryer veprimet e parashikuara nga pika 22 e vendimit nr. 4, datë 11.3.2019, të Këshillit të Emërimeve në Drejtësi, kandidati dorëzon pranë kësaj zyre dokumentet e nevojshme për përzgjedhjen, vlerësimin, pikëzimin dhe renditjen e kandidatëve sipas përcaktimeve të ligjit dhe të këtij vendimi. 
32. Lista e dokumenteve që kandidati dorëzon në kopje origjinale ose të vërtetuar sipas ligjit përfshin:
a) jetëshkrimin e përditësuar me të dhënat deri në kohën e dorëzimit sipas pikës 31 të këtij vendimi, të hartuar sipas formatit të përcaktuar nga Këshilli;
b) dokumentin që përshkruan motivimin e kandidimit dhe objektivat nëse emërohet;
c) pesë dokumente profesionale të përzgjedhura nga vetë kandidati për vlerësim sipas metodologjisë profesionale të miratuar nga Këshilli;
ç) dokumente të tjerë që shërbejnë për vlerësimin e kandidatit, sipas përcaktimeve orientuese në shtojcën nr. 1 ose shtojcën nr. 2 të këtij vendimi, në zërin “Burimet e vlerësimit”, për secilën kategori dhe kriter të vlerësimit; 
d) deklarimin, nëse zotëron, të njohurive në gjuhë të huaja, të shoqëruar nëse i disponon me dokumente përkatëse vërtetuese të lëshuar nga subjekte publike ose private të specializuara.
33. Nëse nga shqyrtimi i dokumentacionit të paraqitur nga secili kandidat, relatori vlerëson se ka mangësi të lidhura me vërtetësinë, rregullshmërinë ose plotësinë e përmbajtjes së dokumentit, njofton menjëherë kandidatin, duke i caktuar një afat jo më shumë se 5 ditë për të dhënë shpjegime apo për të saktësuar ose plotësuar mangësitë e dokumentit të paraqitur.
34. Mungesa e përgjigjes së kandidatit për dhënien e shpjegimeve dhe për saktësimin ose plotësimin e mangësive për dokumentet e paraqitur nuk pengon vijimin e veprimeve përgatitore të relatorit për procedurën e vlerësimit, pikëzimit dhe renditjes së kandidatit.
35. Njëkohësisht, ose menjëherë pas përgjigjes së dhënë nga kandidati sipas pikës 33 të këtij vendimi, si edhe kur vjen në dijeni, për rrethana që vënë në dyshim vërtetësinë dhe saktësinë e të dhënave që përmbahen në dokumente të paraqitura nga kandidati, relatori mund të kërkojë nga subjekte publike dhe private, brenda dhe jashtë territorit të Shqipërisë, shpjegime, të dhëna apo kopje të konfirmuara zyrtarisht prej tyre. 
36. Pas kryerjes së veprimeve përgatitore të parashikuara në pikat 31 deri 35 të këtij vendimi dhe duke u bazuar në procedurat dhe kriteret e përcaktuara në ligj, të detajuara në këtë vendim dhe në shtojcat e tij, relatori:
a) shqyrton dhe përgatit dokumentacionin e secilit kandidat për vlerësimin dhe pikëzimin e kandidaturës;
b) përgatit relacionin që përmban përshkrimin e procedurave të ndjekura gjatë veprimeve përgatitore, të dokumenteve të paraqitura nga kandidati apo të ardhura nga subjekte publike a private mbi kërkesën e relatorit, përmbledhjen faktike të përmbajtjes së këtyre dokumenteve për qëllime të vlerësimit dhe pikëzimit të kandidatit, si edhe kopje të këtyre dokumenteve bashkëlidhur relacionit. 
37. Veprimet përgatitore për procedurën e vlerësimit, pikëzimit dhe renditjes së kandidatit ndërpriten në rastin kur Këshilli vendos urdhërimin e ndalimit të kandidimit. 
38. Në përfundim të procedurave të verifikimit të të gjithë kandidatëve për vendin vakant, relatori njofton kryetarin dhe i paraqet për shqyrtim Këshillit relacionin dhe dokumentacionin e përgatitur për procedurën e përzgjedhjes së kandidaturave. 
V. Fillimi dhe zhvillimi i procedurës së vlerësimit, pikëzimit dhe renditjes së kandidatëve
A. Thirrja e mbledhjes për fillimin e procedurës së përzgjedhjes së kandidatëve
39. Kryetari i Këshillit, menjëherë pas njoftimit të relatorit të vendit vakant për përfundimin e procedurave të verifikimit, thërret mbledhjen e Këshillit për fillimin e procedurës së përzgjedhjes së kandidatëve, duke i dërguar anëtarëve edhe materialet e çështjes. Mbledhja zhvillohet jo më vonë se 5 ditë nga ajo e njoftimit të relatorit. 
40. Në rast se Këshilli ka për shqyrtim, njëkohësisht, procedurat e verifikimit dhe përzgjedhjes të kandidatëve për më shumë se një vend vakant në Gjykatën Kushtetuese e që i përkasin të njëjtit organ emërtese, mbledhja e Këshillit thirret dhe zhvillohet jo më vonë se 5 ditë nga ajo e njoftimit më të fundit nga relatorët për përfundimin e procedurës së verifikimit të kandidatëve të të gjitha këtyre vendeve vakante.
41. Mbledhja e Këshillit për procedurat e përzgjedhjes së kandidatëve është e vlefshme nëse marrin pjesë së paku 5 anëtarë të tij.
42. Në mbledhjen e Këshillit për procedurat e përzgjedhjes së kandidatëve marrin pjesë anëtarët. Gjithashtu, marrin pjesë Avokati i Popullit dhe përfaqësuesit e subjekteve që ftohen sipas ligjit, mosparaqitja e të cilëve nuk përbën shkak për shtyrjen e mbledhjes. 
B. Seanca e parë e mbledhjes për procedurat e përzgjedhjes së kandidatëve 
43. Dita dhe koha e zhvillimit të seancës së parë të mbledhjes së Këshillit i njoftohet Avokatit të Popullit dhe subjekteve që ftohen të marrin pjesë në mbledhje sipas ligjit. Avokatit të Popullit i dërgohet edhe relacioni mbi veprimet përgatitore të kryera dhe dokumentacioni i përgatitur nga relatori për shqyrtim në procedurën e përzgjedhjes së kandidatëve. Ky njoftim bëhet publik edhe në faqen zyrtare të Gjykatës së Lartë, në pjesën e caktuar për Këshillin e Emërimeve në Drejtësi.
44. Në seancën e parë të mbledhjes për procedurat e përzgjedhjes së kandidatëve, Këshilli vendos për çështje që lidhen me procedurat e ndjekura gjatë veprimeve përgatitore dhe plotësinë e dokumentacionit të paraqitur për vlerësim, përcaktimin e kalendarit të intervistave me kandidatët dhe përcaktimin e listës së ekspertëve që mund të jetë e nevojshme të thirren për vlerësimin e nivelit të zotërimit të gjuhëve të huaja të deklaruara prej tyre. 
45. Në këtë mbledhje, Këshilli vendos pasi dëgjon parashtrimet dhe propozimet e relatorëve, sqarimet e tyre mbi pyetjet e anëtarëve, si edhe mendimin e Avokatit të Popullit lidhur me mënyrën e procedimit të ndjekur për përgatitjen e dokumentacionit të kandidatëve. 
46. Bisedimet e çështjeve, si edhe votimi i vendimit bëhen vetëm me praninë e anëtarëve të Këshillit.
47. Në përfundim të bisedimeve, për zgjidhjen e çështjes, i pari voton relatori, i pasuar nga Kryetari dhe me radhë nga anëtarët e tjerë, sipas renditjes së përbërjes së Këshillit që rezulton nga përzgjedhja me short e anëtarëve nga Presidenti apo Kuvendi. 
48. Vendimet e Këshillit lidhur me çështjet e përcaktuara në pikën 44 të këtij vendimi, merren me shumicën e votave të të gjithë anëtarëve të Këshillit. Abstenimi nuk lejohet. 
49. Vendimi nënshkruhet nga të gjithë anëtarët e Këshillit që kanë marrë pjesë në dhënien e tij. Anëtari, mendimi i të cilit ka mbetur në pakicë, shkruan fjalën “kundër” dhe nënshkruan vendimin. Vendimi bëhet menjëherë publik në faqen zyrtare të Gjykatës së Lartë, në pjesën e caktuar për Këshillin e Emërimeve në Drejtësi.
C. Seancat e mbledhjes për intervistat me kandidatët 
50. Kandidati njoftohet për vendin, ditën dhe kohën e paraqitjes për intervistë në mbledhjen e Këshillit. Njoftimi përmban edhe udhëzimet lidhur me natyrën dhe kohëzgjatjen e intervistës.
51. Këshilli njofton ekspertët për vendin, ditën dhe kohëzgjatjen e shërbimit të kërkuar në mbledhjen e Këshillit. Njoftimi përmban edhe udhëzimet e Këshillit lidhur me natyrën e shërbimit të kërkuar. 
52. Nëse kandidati ka deklaruar zotërimin e gjuhëve të huaja dhe Këshilli ka vendosur të vlerësojë me shkallën e zotërimit, eksperti i thirrur për këtë qëllim bisedon dhe i drejton pyetje kandidatit gjatë procedurës së intervistës, shqyrton dokumente me shkrim në gjuhë të huaj të paraqitur nga vetë kandidatët, si dhe përgatit mendimin me shkrim për shkallën e zotërimit të gjuhës së huaja.
53. Në ditën dhe kohën e paracaktuar, pas deklarimit të hapjes së seancës, Këshilli verifikon paraqitjen e ekspertëve, u kujton atyre rëndësinë e detyrës për të cilën janë thirrur dhe i fton të bëjnë betimin se do të kryejnë me profesionalizëm dhe me nder detyrën që u është besuar.
54. Pas betimit, ekspertëve u njoftohen kandidatët që kanë deklaruar se zotërojnë njohuri në gjuhë të huaja për të cilët Këshilli vlerëson të nevojshëm mendimin e ekspertit dhe u kërkohet të shprehen nëse janë në kushte papajtueshmërie apo konflikti interesi me ta.
55. Këshilli thërret për intervistë kandidatët sipas programit të miratuar paraprakisht me vendim në seancën e parë të mbledhjes së tij.
56. Kandidati pyetet fillimisht nëse ka pretendime për gjendje papajtueshmërie a konflikti interesi me anëtarë të Këshillit, pjesëmarrës të tjerë në mbledhje dhe me ekspertët. 
57. Pas orientimit për mënyrën e zhvillimit të intervistës dhe kohëzgjatjen e saj, kandidati ftohet për parashtrimin e lirë të motiveve dhe arsyeve të kandidimit dhe objektivave që synon të ndjekë nëse emërohet në detyrë nga organi i emërtesës.
58. Intervista vijon me pyetje të anëtarëve të Këshillit dhe përgjigjet e kandidatit.
59. Ekspertët e thirrur nga Këshilli bisedojnë me kandidatin, në gjuhët e huaja të deklaruara, për çështje të natyrës së përgjithshme dhe të fushës profesionale. 
60. Brenda afatit që i caktohet nga Këshilli, ekspertët hartojnë mendimin me shkrim për shkallën e zotërimit të gjuhëve të huaja nga kandidati, sipas kritereve dhe mënyrës së vlerësimit të përcaktuar në shtojcën nr. 1 ose shtojcën nr. 2 të këtij vendimi dhe në metodologjinë e miratuar nga Këshilli për vlerësimin dhe pikëzimin e kandidaturave.
Ç. Bisedimet e Këshillit për vlerësimin, pikëzimin dhe renditjen e kandidatëve
61. Në përfundim të seancave të mbledhjes për intervistat e të gjithë kandidatëve për vendin vakant ose për vendet vakante të shpallura nga i njëjti organ emërtese, Këshilli vijon me bisedimin për vlerësimin, pikëzimin dhe renditjen e kandidatëve.
62. Bisedimet e çështjeve për vlerësimin dhe pikëzimin e kandidatëve, votimi i vendimit për listat përfundimtare të renditjes së tyre si edhe i raportit përkatës arsyetues bëhen vetëm me praninë e anëtarëve të Këshillit që marrin pjesë në mbledhje.
63. Vlerësimi dhe pikëzimi i kandidatëve bëhet sipas procedurës dhe kritereve të parashikuara në ligj dhe në rregullat e detajuara të këtij vendimi e të shtojcave bashkëlidhur. Ky vlerësim mbështetet në dokumentacionin e paraqitur dhe intervistat e realizuara me secilin kandidat.
64. Renditja e kandidatëve bëhet duke u bazuar në rezultatin e pikëzimit për secilin kandidat që rezulton nga pjesëtimi i shumës së pikëve totale të caktuara nga të gjithë anëtarët e Këshillit me numrin e anëtarëve. 
65. Në rast të barazisë së pikëve mes kandidatëve, renditja përcaktohet nga rezultati i pikëve të dhëna për kategorinë “Merita profesionale” dhe, nëse rezulton përsëri barazi në pikë, nga rezultati i pikëve për kriterin “vjetërsia në profesion”.
66. Këshilli vlerëson meritat dhe bën pikëzimin e secilit kandidat. Relatori diskuton e parashtron i pari arsyetimin mbi vlerësimin e meritave të kandidatit dhe pikëzimin për secilin kriter, i pasuar nga Kryetari dhe me radhë nga anëtarët e tjerë, sipas renditjes së përbërjes së Këshillit që rezulton nga përzgjedhja me short e anëtarëve nga Presidenti apo Kuvendi. Abstenimi nuk lejohet. 
67. Në përfundim të diskutimit, relatori përgatit vendimin për vlerësimin e kandidatit ku pasqyrohet totali i pikëve të dhëna nga Këshilli sipas mbledhjes aritmetike të pikëzimit të dhënë nga të gjithë anëtarët pjesëtuar me numrin e tyre. Po, kështu, në këtë vendim pasqyrohet edhe arsyetimi lidhur me vlerësimin e Këshillit për kandidatin në lidhje me secilin prej kritereve. Vendimi i vlerësimit dhe pikëzimit të kandidatit, i hartuar sipas kësaj pike, votohet dhe nënshkruhet nga të gjithë anëtarët e Këshillit që marrin pjesë në vlerësim.
68. Bazuar në pikëzimin që rezulton të jetë dhënë nga Këshilli për të gjithë kandidatët, në varësi të numrit të vendeve vakante që janë në shqyrtim dhe organit të emërtesës që i ka shpallur, relatori përgatit dhe i paraqit Këshillit listën përfundimtare që përmban renditjen e kandidatëve për secilin vend vakant. 
69. Nëse Këshilli ka në shqyrtim më shumë se një vend vakant për gjyqtar në Gjykatën Kushtetuese, të shpallura nga i njëjti organ emërtese, përgatiten dhe i paraqiten dy lista të veçanta që përmbajnë renditjen e kandidatëve që e kanë shprehur interesin për kandidim pranë atij organi emërtese:
a) lista që përmban vetëm kandidatët që vijnë nga radhët e gjyqësorit; 
b) lista që përmban kandidatët që nuk vijnë nga radhët e gjyqësorit. 
70. Këshilli shqyrton listënat përfundimtare të renditjes së kandidatëve të paraqitura nga relatori për të verifikuar:
a) saktësinë aritmetike të pikëzimit total për secilin kandidat sipas vendimeve përkatëse të vlerësimit, 
b) renditjen e tyre në listat përfundimtare sipas totalit të pikëve të dhëna, si edhe kur është rasti, të kushteve të treguara në pikën 69 të këtij vendimi. 
71. Krahas listës përfundimtare që përmban renditjen e kandidatëve, relatori përgatit dhe i paraqit për miratim Këshillit edhe projektraportin e arsyetuar, që shoqëron vendimin për listën përfundimtare të renditjes së kandidatëve, i cili i dërgohet organit të emërtesës, ku përmbahet analiza tërësore lidhur me plotësimin e kushteve ligjore dhe vlerësimin e kritereve ligjore për secilin kandidat, si edhe për procedurën e ndjekur për vlerësimin dhe renditjen e tyre. 
72. Aktet e përcaktuara në pikën 67, 70 dhe 71, të këtij vendimi, miratohen me shumicën e votave e të gjithë anëtarëve të Këshillit. Abstenimi nuk lejohet. 
73. Vendimi për pikëzimin dhe listën përfundimtare të renditjes së kandidatëve, si edhe raporti i arsyetuar sipas pikës 67, 70 dhe 71 të këtij vendimi, nënshkruhen nga të gjithë anëtarët e Këshillit që kanë marrë pjesë në dhënien e tij. Anëtari, mendimi i të cilit lidhur me këto akte ka mbetur në pakicë, shkruan fjalën “kundër” dhe e nënshkruan atë.
74. Përveç rastit kur ka mbetur në pakicë, hartimi i raportit të arsyetuar sipas pikës 71 të këtij vendimi bëhet nga relatori i çështjes. Anëtari që ka mbetur në pakicë, arsyeton qëndrimin e tij, i cili i bashkohet raportit.
75. Vendimet e Këshillit për vlerësimin dhe pikëzimin e secilit kandidat, listat përfundimtare të renditjes së kandidatëve dhe raportin e arsyetuar që i dërgohet organit të emërtesës, shpallen brenda afatit ligjor 10 ditor nga dita e fillimit të kësaj procedurës së vlerësimit, pikëzimit dhe renditjes së kandidatëve. 
76. Menjëherë pas shpalljes së tyre, Kryetari i përcjell organit të emërtesës listat përfundimtare të renditjes së kandidatëve dhe raportin e arsyetuar të Këshillit ku përmbahet analiza tërësore lidhur me plotësimin e kushteve ligjore dhe vlerësimin e kritereve ligjore për secilin kandidat, si edhe për procedurën e ndjekur për vlerësimin dhe renditjen e tyre.
77. Kur gjatë zhvillimit të procedurave të vlerësimit, pikëzimit dhe renditjes së kandidatëve, për shkak të tërheqjes nga kandidimi, relatori përkatës i pozicionit vakant konstaton se numri i kandidatëve për atë pozicion vakant në Gjykatën Kushtetuese ose të Inspektorit të Lartë të Drejtësisë, përkatësisht, zbret në më pak se 3 dhe 5 kandidatë, njofton menjëherë Kryetarin, i cili thërret mbledhjen e Këshillit për të vendosur mbi mënyrën e procedimit të mëtejshëm me atë pozicion vakant.
D. Publikimi i akteve të procedurës së përzgjedhjes së kandidatëve. Komunikata për median
78. Në faqen zyrtare të Gjykatës së Lartë, në pjesën e caktuar për Këshillin e Emërimeve në Drejtësi, publikohen menjëherë:
a) vendimet e arsyetuara të Këshillit për përgatitjen e procedurës së vlerësimit, pikëzimit dhe renditjes së kandidatëve;
b) vendimet e arsyetuara të Këshillit për vlerësimin dhe pikëzimin e secilit kandidat;
c) listat përfundimtare të renditjes së kandidatëve dhe vendimet miratuese të tyre;
ç) raporti i arsyetuar që i përcillet organit të emërtesës, i cili përmban analizën e plotësimit të kushteve ligjore dhe të vlerësimit të kritereve ligjore për secilin kandidat;
d) përmbledhje e procesverbalit të nënshkruar nga të gjithë anëtarët që kanë marrë pjesë në mbledhjen ku vendoset vlerësimi, pikëzimi dhe renditja e kandidatëve;
dh) komunikata për median sipas përcaktimeve të pikës 3, të nenit 233, të ligjit nr. 115/2016.
VI. Dispozita kalimtare dhe të fundit
79. Pavarësisht nga koha e kandidimit në vende vakante të krijuara përpara hyrjes në fuqi të këtij vendimi, kandididatët duhet të paraqesin pranë zyrës së posaçme të Këshillit pranë Gjykatës së Lartë dokumentet e nevojshme, me të dhënat e aktualizuara, sipas parashikimeve dhe në afatin e përcaktuar në pikat 31 dhe 32, të këtij vendimi.
80. Për vendet vakante që tashmë janë krijuar në Gjykatën Kushtetuese të cilat i përkasin të njëjtit organ emërtese, pavarësisht nga përcaktimet e pikës 69 të këtij vendimi, duke mbajtur parasysh rrethanat e mungesës së njëhershmërisë në shpalljen e vendeve vakante, të kohës së tejzgjatur ndërmjet shpalljeve të konkurrimit për plotësimin e tyre dhe ekzistencën njëkohësisht të vendeve vakante me mandat të plotë dhe të pjesshëm, për të garantuar trajtimin e aplikimeve të kandidatëve në respektim të parimit kushtetues të barazisë përpara ligjit dhe të së drejtës së tyre të zgjedhjes së kandidimit për vende vakante të plotë ose të pjesshme, Këshilli do të procedojë me paraqitjen pranë organit përkatës të emërtesës të një liste të vetme përfundimtare të renditjes së kandidatëve sipas vendit vakant ku kanë shprehur interesin për kandidim.
D. Dispozita të fundit
81. Ky vendim hyn në fuqi pas botimit në Fletoren Zyrtare. 

KRYETARI 
Ardian Dvorani













SHTOJCA NR. 1 
KRITERET E VLERËSIMIT DHE METODOLOGJIA E PIKËZIMIT TË KANDIDATËVE 
PËR GJYQTARË NË GJYKATËN KUSHTETUESE

	

1. MERITAT PROFESIONALE


	Totali i pikëve
	Pikëzimi nga KED-i

	
	60
	

	KRITERET KUSHTETUESE DHE LIGJORE TË VLERËSIMIT
	
BURIMET E VLERËSIMIT
(LISTË JOSHTERUESE)
	INDIKATORË VLERËSUES PËR PIKËZIMIN
(LISTË JOSHTERUESE)
	Pikëzimi
maksimal i grupit të kritereve
	Pikëzim
nga KED-i

	A. Historiku arsimor dhe profesional
Kushtetuta - neni 125(4)  ligji nr. 8577/2000: neni 7/a(2)(a), 7/a(3)(d), ligji nr.115/2016: neni 240(1)(c), (ç), neni 240(4)(a), (b) dhe (c)
	18
	

	Vjetërsia:

Neni 125 (4) i Kushtetutës
Së paku 15 vjet përvojë pune si gjyqtarë, prokurorë, avokatë, profesorë ose lektorë të së drejtës, nëpunës të nivelit të lartë në administratën publike.

Neni 7/a(2)(a) i ligjit nr. 8577/2000
Të ketë përvojë profesionale jo më pak se 15 vjet si gjyqtar, prokuror, avokat, profesor ose lektor i së drejtës, jurist i nivelit të lartë në administratën publike.

Neni 7/a (3)(a) i ligjit nr. 8577/2000
Vjetërsia në profesion.
	Jetëshkrimi.

Dokumente zyrtare mbi angazhimet në karrierën profesionale.











	
Kohëzgjatja e karrierës profesionale, përtej kufirit ligjor prej 15 vitesh.
	4
	

	Historiku arsimor:

Neni 7/a(3)(d) i ligjit nr. 8577/2000
Ecuria gjatë kryerjes së arsimit të lartë juridik, me një mesatare notash jo më pak se 8 ose të barasvlershme me të, nëse arsimi i lartë është përfunduar jashtë vendit.....

Neni 240(1)(c) i ligjit nr. 115/2016
Rezultatet gjatë studimeve në ciklet e arsimit të lartë.


	Jetëshkrimi.

Informacione dhe dokumente zyrtare lidhur  me ecurinë e kryerjes së studimeve të ndjekura, sipas rastit nga institucione të arsimit të lartë, brenda dhe jashtë vendit,

Informacione dhe dokumente zyrtare konkrete nga institucionet  kompetente lidhur me dhënien e titullit akademik.
	Niveli i rezultateve të arritura gjatë kryerjes së arsimit të lartë juridik.

Lloji,  profili  dhe  tematika  të dhënies së titullit akademik.

Institucioni arsimor që ka dhënë titullin.
	





2  
	

	Kualifikime pasuniversitare:

Neni 7/a(3)(c) i ligjit nr. 8577/2000
Kualifikime pasuniversitare dhe trajnime në fushën e së drejtës kushtetuese, të drejtave të njeriut ose në një fushë tjetër të së drejtës

 Neni 7/a(3)(d) i ligjit nr. 8577/2000
Ecuria gjatë kryerjes së arsimit të lartë juridik, me një mesatare notash jo më pak se 8 ose të barasvlershme me të, nëse arsimi i lartë është përfunduar jashtë vendit ose vlerësimit përfundimtar në Shkollën e Magjistraturës.

Neni 240(1)(ç) i ligjit nr. 115/2016
Ecuria në punë dhe pjesëmarrja në trajnime profesionale dhe në kurse të tjera të certifikuara brenda dhe jashtë vendit.





Neni 240(4)(a) i ligjit nr. 115/2016
 Titujt akademikë

Neni 240(4)(b) i ligjit nr. 115/2016
Kryerja e studimeve dhe trajnimeve afatgjata jashtë vendit.
	Jetëshkrimi.

Informacione dhe dokumente zyrtare lidhur me pjesëmarrje dhe rezultatet në:

-trajnime dhe kurse profesionale;

-kualifikime pasuniversitare dhe trajnime në të drejtën kushtetuese, të drejtat e njeriut ose në një fushë tjetër të së drejtës;

- Shkollën e Magjistraturës;

- studime dhe trajnime afatgjata jashtë vendit.
	Vëmendja, angazhimi dhe korrektësia e ndjekjes së veprimtarive që mundësojnë rritjen e shkallës së profesionalizimit në ushtrimin e veprimtarisë profesionale.

Institucioni  organizues,  trajnues dhe lloji i kualifikimeve pasuniversitare dhe trajnimeve të ndjekura.

Angazhimi, korrektësia dhe rezultatet e ndjekjes së studimeve dhe trajnimeve afatgjata jashtë vendit.

Institucioni arsimor dhe trajnues, lloji i studimeve dhe trajnimeve afatgjata të ndjekura.

	Njohja e gjuhëve të huaja:

Neni 240(4)(c) i ligjit nr. 115/2016
Njohja e gjuhëve të huaja
	Jetëshkrimi.
Informacione dhe dokumente zyrtare konkrete lidhur me
certifikimin ose evidentimin e zotërimit të gjuhëve të huaja.
Intervista dhe mendimi i ekspertit.

Botime ose dokumente të përgatitura dhe të dorëzuara nga kandidati në gjuhën përkatëse.
	Lloji, shkalla e zotërimit dhe institucioni ku është vlerësuar njohja e gjuhës së huaj.

	









4


	

	B. Kualifikimi i përgjithshëm profesional 
Ligji nr. 115/2016: neni 240(1)(a); ligji nr. 8577/2000: neni 7/a(3)(ç)

	30
	

	
Neni 7/a (3)(ç) i ligjit nr. 8577/2000
Vlerësimi në bazë të treguesve shkencorë, ku përfshihen botimet dhe artikujt shkencorë në fushën juridike.


Neni 240(1)(a) i ligjit nr.115/2016
Rezultatet e vlerësimit profesional dhe të etikës të kandidatëve në punët që kanë bërë në të shkuarën, nëse ka, ose rezultatet e arritura gjatë përvojave të tyre të punës, që lidhen me ushtrimin e funksioneve në fushën përkatëse që lidhet me veprimtarinë e institucionit për të cilën kandidon.

	Jetëshkrimi

Punime dhe dokumente profesionale të kandidatit, të përgatitura në përmbushje të funksioneve dhe  veprimtarive profesionale, sipas profilit përkatës, ku përfshihen, por pa u kufizuar vetëm në to: 
vendime gjyqësore, kërkesa për gjykim, pretenca, padi, parashtresa të mbrojtjes së çështjes, mjete të kundërshtimit të vendimeve, akte administrative dhe parashtrime në praktika administrative të përgatitura me kontribute nga kandidati, përfaqësime të ndryshme të interesave publike ose private përpara organeve të drejtësisë ose institucioneve brenda apo jashtë vendit, prezantime, artikuj dhe publikime shkencore e profesionale.

Dokumente, ndërmjet atyre të treguara më sipër, të përzgjedhura nga vetë kandidati, që vlerësohen  bazuar në metodologjinë profesionale të miratuar posaçërisht nga Këshilli.

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendasen ose ndërkombëtare.

Statistika profesionale nga institucione kompetente.
	Vlerësimi dhe identifikimi i rezultateve profesionale më të spikatura dhe më të shkëlqyera.

Rezultatet e vlerësimit profesionale të nxjerrë nga 5 dokumente të paraqitura dhe përzgjedhura nga vetë kandidatët si më të përshtatshmet për t’u shqyrtuar, të cilat vlerësohen nga Këshilli në mënyrë të veçantë, por pa u kufizuar, për tregues të tillë si:
- Origjinaliteti (përfshirë edhe kontrollin   e plagjiaturës) dhe/ose impaktin e dokumentit;
- Aftësitë analitike;
- Aftësitë hulumtuese;
- Saktësia dhe konciziteti;
- Zhvillimi logjik i koncepteve juridike, lexueshmëria, kuptueshmëria dhe gjithëpërfshirja;
- Aftësia për të identifikuar dhe interpretuar në mënyrë të harmonizuar burimet e ndryshme  të së drejtës, si dhe kurajë profesionale për të treguar dhe argumentuar ligjin e zbatueshëm për zgjidhjen e problemit;
- Aftësia për të referuar dhe trajtuar me efektivitet, në vendin e duhur dhe sipas llojit e qëllimit të aktit, të praktikës e konsoliduar gjyqësore, praktikës së unifikuar të Gjykatës së Lartë, praktikës gjyqësore të Gjykatës Kushtetuese, asaj të GJEDNJ-së dhe jurisprudencës në tërësi.

C. Kualifikimi shtesë profesional 
Kushtetuta: neni 125(4); ligji nr. 8577/2000: neni 7/a(2)(b), 7/a(3)(b); ligji nr. 115/2016: neni 240(1)(b)

	Specializimi në të drejtën kushtetuese, të drejtat e njeriut ose në fusha të tjera të së drejtës

A. Ekspertiza në të drejtën kushtetuese dhe në të drejtat e njeriut

Neni 7/a(2)(b) i ligjit nr. 8577/2000
Të ketë një veprimtari të njohur në fushën e së drejtës kushtetuese, të drejtave të njeriut [....]

Neni 7/a (3)(b) i ligjit nr. 8577/2000
Përvoja e veçantë e kandidatit si Këshilltar ligjor i Gjykatës Kushtetuese[....]

Neni 240(1)(b) i ligjit nr.115/2016
Vlerësimi i rëndësisë së punimeve akademike, studimeve shkencore, shkrimeve dhe ligjëratave profesionale, botimeve [...]

OSE
B. Ekspertizë në fusha të tjera të veçanta të së drejtës

Neni 7/a(2)(b) i ligjit nr. 8577/2000
Të ketë një veprimtari të njohur në [...] sfera të tjera të së drejtës.

Neni 7/a(3)(b) i ligjit nr. 8577/2000
Përvoja e veçantë e kandidatit në një fushë të caktuar të së drejtës, ose këshilltar ligjor i [...] Gjykatës së Lartë.


Neni 240(1)(b) i ligjit nr. 115/2016
Vlerësimi i rëndësisë së punimeve akademike, studimeve shkencore, shkrimeve dhe ligjëratave profesionale, botimeve [...]
	Jetëshkrimi

Dokumente zyrtare për angazhimin dhe rezultatet e procesit të vlerësimit profesional.

5 dokumente profesionale që tregojnë fushën e specializimit, krahas cilësisë dhe arritjeve gjatë përvojave të punës, ku mund të përfshihen, por pa u kufizuar vetëm në to, edhe dokumentet e përzgjedhura nga vetë kandidati, që vlerësohen  bazuar në metodologjinë profesionale të miratuar posaçërisht nga Këshilli.

	Rezultatet profesionale vlerësohen nga Këshilli në lidhje me rëndësinë dhe dobinë e profilizimit dhe specializimit të arritur në përvojën e veçantë profesionale të kandidatit, për të pasuruar  kapacitetet profesionale të Gjykatës Kushtetuese, me profesionistë të spikatur nga fusha e së drejtës kushtetuese, e të drejtave të njeriut ose në fusha të tjera të së drejtës.


Lloji dhe kohëzgjatja e angazhimit të posaçëm apo të profilizuar, për fusha konkrete të së drejtës:
- në veprimtari të caktuara profesionale;
- në funksione institucionale, të lidhura me ushtrimin e profesionit.

Në secilën nga dy nënndarjet e fushave A ose B të këtij kriteri kandidati vlerësohet deri në maksimumin prej 8 pikësh.

Angazhime profesionale shtesë

Neni 240(1)(b) i ligjit nr. 115/2016
[...] pjesëmarrja në aktivitete shkencore, pjesëmarrja në procesin e hartimit ose të konsultimit të legjislacionit, si edhe çdo angazhim tjetër profesional të kandidatit përgjatë 5 viteve të fundit në fushën e së drejtës
	
Jetëshkrimi.

Dokumente zyrtare për angazhime profesionale.

Dokumente, ndërmjet atyre të treguara më sipër, të përzgjedhura nga vetë kandidati, Të cilat dëshmojnë angazhimin, ekspertizën dhe ndikimin e angazhimit.

Informacione dhe dokumente zyrtare konkrete mbi pjesëmarrje në veprimtari shkencore, të hartimit të legjislacionit dhe në veprimtari të tjera profesionale.
	
Lloji dhe rëndësia e angazhimeve të tjera profesionale në pesë vitet e fundit.

Natyra dhe shkalla e kontributit konkret të dhënë në këto veprimtari, ku vlerësohen, por pa u kufizuar:
-  prezantimet  në konferenca shkencore kombëtare dhe ndërkombëtare;
-pjesëmarrja si përfaqësues, ekspert etj. në organizata ndërkombëtare;
-  pjesëmarrja në grupe pune dhe kontributet konkrete në nisma të konsultimit dhe procese legjislative për hartimin e legjislacionit ;
- konsulenca profesionale të dokumentuara;
- pozicione përkatëse si i/e ftuar nderi dhe angazhime të njohura në fushën juridike.

	2. MERITAT MORALE
	Totali i pikëve
	Vlerësimi
i kandidatit 

	3. 
	30
	

	
Neni 7/a (2)(c)
Vlerësimi për integritetin etik e moral

Neni 240 (1)(a) i ligjit nr. 115/2016
Rezultatet e vlerësimit të etikës të kandidatëve gjatë punës, nëse ka.

Neni 240 (2)(b) i ligjit nr. 115/2016
Cilësitë morale, të tilla si ndershmëria, përpikëria në ushtrimin e detyrave, drejtësia në marrjen e vendimeve, përgjegjshmëria, besueshmëria, paanësia, dinjiteti dhe prirja për të marrë përsipër përgjegjësi.
	Jetëshkrimi.
Intervista me kandidatin

Dokumente zyrtare për rezultatet e procesit të vlerësimit të integritetit etik dhe moral.

Dokumente zyrtare që tregojnë arritje mbi nivelin e etikës dhe cilësive morale gjatë përvojave të punës.

Informacione zyrtare të ardhura posaçërisht ose të bëra vetë publike nga institucione të tjera shtetërore.

Informacione dhe opinione të ardhura nga institucionet publike që kanë lidhje me sistemin e drejtësisë, organizata të shoqërisë civile me veprimtari në mbrojtjen e të drejtave të njeriut ose të krijuara për mbrojtjen e interesave të përdoruesve të sistemit të drejtësisë.

Informacione dhe dokumente të tjera të aksesueshme publikisht ose të paraqitura në Këshill.
	
Niveli e kërkuar e i pritshëm i shkallës së lartë të zotërimit të integritetit etik dhe të cilësive morale të domosdoshme për ushtrimin e funksionit kushtetues të gjyqtarit të Gjykatës Kushtetuese.

Paraqitja, sjellja, cilësia, besueshmëria, dinjiteti dhe profesionalizmi i treguar gjatë intervistës.

Gatishmëria, korrektesa, saktësia dhe cilësia në komunikimet me Këshillin gjatë procedurave të verifikimit dhe vlerësimit, si edhe në përgjigjet e parashtruara gjatë zhvillimit të intervistës.

Neni 240 (2)(a) i ligjit nr. 115/2016
Reputacioni që gëzon kandidati në shoqëri dhe midis kolegëve.
	
Jetëshkrimi.

Intervista me kandidatin

Dokumente zyrtare për rezultatet e procesit të vlerësimit të integritetit etik dhe moral.

Dokumente zyrtare që tregojnë arritje mbi nivelin e etikës dhe cilësive morale gjatë përvojave të punës.

Informacione zyrtare të ardhura posaçërisht ose të bëra vetë publike nga institucione të tjera shtetërore.

Informacione dhe opinione të ardhura nga institucionet publike që kanë lidhje me sistemin e drejtësisë, organizata të shoqërisë civile me veprimtari në mbrojtjen e të drejtave të njeriut ose të krijuara për mbrojtjen e interesave të përdoruesve të sistemit të drejtësisë.

Informacione të tjera të aksesueshme publikisht ose dokumente të paraqitura në Këshill.



	
Shkalla e vlerësimit profesional, etik, moral dhe qytetar që gëzon figura dhe performanca profesionale dhe jetësore e kandidatit/es në shoqëri, në publik dhe ndërmjet kolegëve.

Paraqitja, sjellja, cilësia, besueshmëria, dinjiteti dhe profesionalizmi i treguar gjatë intervistës.

Gatishmëria, korrektesa, saktësia dhe cilësia në komunikimet me Këshillin gjatë procedurave të verifikimit dhe vlerësimit, si edhe në përgjigjet e parashtruara gjatë intervistës.
	
10


	

	Neni 240 (2)(c) i ligjit nr. 115/2016
Angazhimi i provuar në ndjekje të kauzave të shoqërisë civile
	Jetëshkrimi.
Intervista me kandidatin

Informacione dhe dokumente zyrtare konkrete lidhur me angazhime në kauza të shoqërisë civile.

Informacione dhe opinione të ardhura nga institucionet publike që kanë lidhje me sistemin e drejtësisë, organizata të shoqërisë civile me veprimtari në mbrojtjen e të drejtave të njeriut ose të krijuara për mbrojtjen e interesave të përdoruesve të sistemit të drejtësisë.

Informacione të tjera të aksesueshme publikisht ose dokumente të paraqitura në Këshill.
	Lloji, kohëzgjatja dhe shkalla e angazhimit konkret të kauzat e shoqërisë civile.

	3. MERITAT ORGANIZATIVE, DREJTUESE DHE MENAXHERIALE
	Totali i pikëve
	Vlerësimi i
kandidatit 

	4. 
	10
	

	
Neni 240 (3)(a) i ligjit nr. 115/2016
Cilësia e platformës dhe e vizionit të paraqitur


	
Parashtrimi me shkrim i platformës dhe vizionit mbi çështje dhe sfida të organizimit dhe administrimit të Gjykatës Kushtetues.
Parashtrimi i këtyre argumenteve gjatë intervistës së kandidatit/es.
	
Cilësia, thellësia dhe origjinaliteti i vlerësimeve dhe objektivave të identifikuara për çështjet e organizimit dhe funksionimit cilësor dhe efektiv të Gjykatës Kushtetuese në ushtrimin e funksioneve që i ngarkon Kushtetuta dhe ligji.
	3


	

	Neni 240 (3)(b) i ligjit nr. 115/2016
Aftësitë e provuara për të marrë vendime dhe përgjegjësi bazuar në përvojat e mëparshme profesionale dhe shoqërore

Neni 240 (3)(ç) i ligjit nr. 115/2016
Aftësitë e punës në grup dhe në ambiente multidisiplinore ose multikulturore


	Jetëshkrimi

Intervista

Dokumente zyrtare për rezultatet e procesit të vlerësimit profesional.
Dokumente zyrtare që tregojnë cilësinë dhe arritjet gjatë përvojave të punës, nga institucione vendase ose ndërkombëtare.

Informacione dhe dokumente zyrtare konkrete lidhur me aftësitë e treguara në ushtrimin e detyrave në përvoja të mëparshme dhe aktuale për çështje të organizimit dhe administrimit të punëve.

Statistika profesionale të lëshuara nga nstitucionet kompetente.
	Niveli i aftësive të fituara në përvojat, pozicionet dhe përgjegjësitë e ushtruara për aspektet e administrimit, drejtimit dhe administrimit të punëve.

Ecuria dhe arritjet e kandidatit/es në ushtrimin e këtyre detyrave 

	Neni 240 (3)(c) i ligjit nr. 115/2016
Aftësitë e komunikimit

Neni 240 (3)(d) i ligjit nr. 115/2016
Aftësitë e përfaqësimit publik


	Jetëshkrimi
Intervista

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendase ose ndërkombëtare.
Informacione dhe dokumente zyrtare konkrete lidhur me  aftësitë e treguara në përvoja të mëparshme dhe aktuale për çështje të komunikimit dhe përfaqësimit publik. 
	Niveli i aftësive të fituara për komunikim dhe përfaqësim publik.

	Neni 240 (3)(ç) i ligjit nr. 115/2016

Aftësitë e punës në grup dhe në ambiente multidisiplinore dhe/ose multikulturore.
	Jetëshkrimi.

Intervista

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendasen ose ndërkombëtare.

Çdo dëshmi tjetër e paraqitur në Këshill.
	Ekspozimi i kandidatit në mjedisin ndërkombëtar dhe multidisiplinar gjatë karrierës.
	1
	

	TOTALI I PIKËVE PËR RENDITJEN E KANDIDATIT
	
Totali i 
Pikëve

	Pikëzimi nga KED

	
	
100

SHTOJCA NR. 2 
KRITERET E VLERËSIMIT DHE METODOLOGJIA E PIKËZIMIT TË KANDIDATËVE PËR INSPEKTORË TË LARTË TË DREJTËSISË
	

1. MERITAT PROFESIONALE


	Totali i pikëve
	Pikëzimi nga KED-i

	
	50
	

	KRITERET KUSHTETUESE DHE LIGJORE TË VLERËSIMIT
	
BURIMET E VLERËSIMIT
(LISTË JOSHTERUESE)
	INDIKATORË VLERËSUES PËR PIKËZIMIN
(LISTË JOSHTERUESE)
	Pikëzimi maksimal i grupit të kritereve 
	Pikëzim nga KED-i

	
A. Historiku arsimor dhe profesional
   Kushtetuta - neni 147/d(3), ligji nr. 115/2016: neni 240(1)(c), (ç), 240(4)(a), (b) dhe (c)

Historiku arsimor:

Neni 240(1)(c) i ligjit nr. 115/2016
Rezultatet gjatë studimeve në ciklet e arsimit të lartë.


	Jetëshkrimi.

Informacione dhe dokumente zyrtare konkrete lidhur me ecurinë e kryerjes së studimeve të ndjekura, sipas rastit:

- nga institucione të arsimit të lartë, brenda dhe jashtë vendit,
- Shkolla e Magjistraturës.

Informacione dhe dokumente zyrtare konkrete nga institucionet kompetente lidhur me dhënien e titullit akademik.

	
Niveli i rezultateve të arritura gjatë kryerjes së arsimit të lartë juridik.

Lloji, profili dhe tematika të dhënies së titullit akademik.

Institucioni arsimor që ka dhënë titullin.

	Kualifikime pasuniversitare:

Neni 240(1)(ç) i ligjit nr. 115/2016
Ecuria në punë dhe pjesëmarrja në trajnime profesionale dhe në kurse të tjera të certifikuara brenda dhe jashtë vendit.

Neni 240(4)(b) i ligjit nr. 115/2016
Kryerja e studimeve dhe trajnimeve afatgjata jashtë vendit.
]
Neni 240(4)(a) i ligjit nr. 115/2016
 Titujt akademikë

	Jetëshkrimi.

Informacione dhe dokumente zyrtare konkrete lidhur me pjesëmarrje në:
- trajnime dhe kurse profesionale.

- kualifikime pasuniversitare dhe trajnime në të drejtën kushtetuese, të drejtat e njeriut ose në një fushë tjetër të së drejtës.
- studime dhe trajnime afatgjata jashtë vendit.

	Vëmendja, angazhimi dhe korrektësia e ndjekjes së veprimtarive që mundësojnë rritjen e shkallës së profesionalizimit në ushtrimin e veprimtarisë profesionale.

Institucioni organizues, trajnues dhe lloji i kualifikimeve pasuniversitare dhe trajnimeve të ndjekura.

Angazhimi, korrektësia dhe rezultatet e ndjekjes së studimeve dhe trajnimeve afatgjata jashtë vendit.

Institucioni arsimor dhe trajnues, lloji i studimeve dhe trajnimeve afatgjata të ndjekura.

	Njohja e gjuhëve të huaja:

Neni 240(4)(c) i ligjit nr. 115/2016
Njohja e gjuhëve të huaja

	Jetëshkrimi.

Informacione dhe dokumente zyrtare konkrete lidhur me certifikimin ose evidentimin e zotërimit të gjuhëve të huaja.

Intervistë dhe mendimi i ekspertit.

Botime ose dokumente të përgatitura dhe të dorëzuara nga kandidati në gjuhën përkatëse.
	Lloji, shkalla e zotërimit dhe institucioni ku është vlerësuar njohja e gjuhës së huaj.

B. Kualifikimi i përgjithshëm profesional
Kushtetuta - neni 147/d(3), ligji nr. 115/2006: neni 240(1)(a)

	30
	

	Kushtetuta - neni 147/d(3)
Inspektori i Lartë i Drejtësisë zgjidhet [...] nga radhët e juristëve të spikatur [...].

Neni 240 (1)(a) i ligjit nr. 115/2016
Rezultatet e vlerësimit profesional dhe të etikës të kandidatëve në punët që kanë bërë në të shkuarën, nëse ka, ose rezultatet e arritura gjatë përvojave të tyre të punës, që lidhen me ushtrimin e funksioneve në fushën përkatëse që lidhet me veprimtarinë e institucionit për të cilën kandidon.


	Jetëshkrimi

Punime dhe dokumente profesionale të kandidatit, të përgatitura në përmbushje të funksioneve dhe  veprimtarive profesionale, sipas profilit përkatës, ku përfshihen, por pa u kufizuar vetëm në to: 

vendime gjyqësore, kërkesa për gjykim, pretenca, padi, parashtresa të mbrojtjes së çështjes, mjete të kundërshtimit të vendimeve, akte administrative dhe parashtrime në praktika administrative të përgatitura me kontribute nga kandidati, përfaqësime të ndryshme të interesave publike ose private përpara organeve të drejtësisë ose institucioneve brenda apo jashtë vendit, prezantime, artikuj dhe publikime shkencore e profesionale.

Dokumente, ndërmjet atyre të treguara më sipër, të përzgjedhura nga vetë kandidati, që vlerësohen  bazuar në metodologjinë profesionale të miratuar posaçërisht nga Këshilli.

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendasen ose ndërkombëtare.

Statistika profesionale nga institucione kompetente.

	
Vlerësimi dhe identifikimi i rezultateve profesionale më të spikatura dhe më të shkëlqyera.

Rezultatet e vlerësimit profesionale të nxjerrë nga 5 dokumente të paraqitura dhe përzgjedhura nga vetë kandidatët si më të përshtatshmet për t’u shqyrtuar, të cilat vlerësohen nga Këshilli në mënyrë të veçantë, por pa u kufizuar, për tregues të tillë si:
- Origjinaliteti (përfshirë edhe kontrollin   e plagjiaturës) dhe/ose impaktin e dokumentit;
- Aftësitë analitike;
- Aftësitë hulumtuese;
- Saktësia dhe konciziteti;
- Zhvillimi logjik i koncepteve juridike, lexueshmëria, kuptueshmëria dhe gjithëpërfshirja;
- Aftësia për të identifikuar dhe interpretuar në mënyrë të harmonizuar burimet e ndryshme  të së drejtës, si dhe kurajë profesionale për të treguar dhe argumentuar ligjin e zbatueshëm për zgjidhjen e problemit;
- Aftësia për të referuar dhe trajtuar me efektivitet, në vendin e duhur dhe sipas llojit e qëllimit të aktit, të praktikës e konsoliduar gjyqësore, praktikës së unifikuar të Gjykatës së Lartë, praktikës gjyqësore të Gjykatës Kushtetuese, asaj të GJEDNJ-së dhe jurisprudencës në tërësi.

C. Kualifikimi shtesë profesional 
Kushtetuta - neni 147/d(3); ligji nr. 115/2016: neni 240(1)(b)

	10
	

	
Relevanca e eksperiencës profesionale në lidhje me rolin dhe funksionet e ILD-së

Neni 240 (1)(b) i ligjit nr. 115/2016
Vlerësimi i rëndësisë së punimeve akademike, studimeve shkencore, shkrimeve dhe ligjëratave profesionale, botimeve [...]


	Jetëshkrimi

Dokumente zyrtare për angazhimin dhe rezultatet e procesit të vlerësimit profesional.

5 dokumente profesionale që tregojnë fushën e specializimit, krahas cilësisë dhe arritjeve gjatë përvojave të punës, ku mund të përfshihen, por pa u kufizuar vetëm në to, edhe dokumentet e përzgjedhura nga vetë kandidati, që vlerësohen  bazuar në metodologjinë profesionale të miratuar posaçërisht nga Këshilli.


	Rezultatet profesionale vlerësohen nga Këshilli në lidhje me rëndësinë dhe dobinë e profilizimit dhe specializimit të arritur në përvojat e veçanta profesionale të kandidatit të cilat tregojnë vlera të spikatura profesionale në shërbim të drejtimit, organizimit dhe funksionimit të Inspektoratit të Lartë të Drejtësisë, si edhe të ushtrimit të kompetencave të këtij Institucioni. 
Vlerësimi i njohurive të posaçme profesionale në lidhje me ushtrimin e kompetencave të kontrollit, inspektimeve, hetimeve disiplinore si edhe kompetencave të tjera që përcaktohen nga ligji.

Lloji dhe kohëzgjatja e angazhimit të posaçëm apo të profilizuar, për fusha konkrete të së drejtës:
- në veprimtari të caktuara profesionale;
- në funksione institucionale, të lidhura me ushtrimin e profesionit.


	7
	

	Angazhime profesionale shtesë

Neni 240, pika 1, shkronja “b”, të ligjit nr. 115/2016
[...] pjesëmarrja në aktivitete shkencore, pjesëmarrja në procesin e hartimit ose të konsultimit të legjislacionit, si edhe çdo angazhim tjetër profesional të kandidatit përgjatë 5 viteve të fundit në fushën e së drejtës

	Jetëshkrimi.

Dokumente zyrtare për angazhime profesionale.

Dokumente, ndërmjet atyre të treguara më sipër, të përzgjedhura nga vetë kandidati, Të cilat dëshmojnë angazhimin, ekspertizën dhe ndikimin e angazhimit.

Informacione dhe dokumente zyrtare konkrete mbi pjesëmarrje në veprimtari shkencore, të hartimit të legjislacionit dhe në veprimtari të tjera profesionale.
	Lloji dhe rëndësia e angazhimeve të tjera profesionale në pesë vitet e fundit.

Natyra dhe shkalla e kontributit konkret të dhënë në këto veprimtari, ku vlerësohen, por pa u kufizuar:
-  prezantimet  në konferenca shkencore kombëtare dhe ndërkombëtare;
-pjesëmarrja si përfaqësues, ekspert etj. në organizata ndërkombëtare;
-  pjesëmarrja në grupe pune dhe kontributet konkrete në nisma të konsultimit dhe procese legjislative për hartimin e legjislacionit ;
-konsulenca profesionale të dokumentuara;
-pozicione përkatëse si i/e ftuar nderi dhe angazhime të njohura në fushën juridike.

	3
	

	2. MERITAT MORALE
	Totali i pikëve
	Vlerësimi i kandidatit

	3. 
	25
	

	Kushtetuta - neni 147/d(3
Inspektori i Lartë i Drejtësisë zgjidhet [...] nga radhët e juristëve [...] me integritet të lartë moral dhe profesional. 




Neni 240 (1)(a) i ligjit nr. 115/2016
Rezultatet e vlerësimit të etikës të kandidatëve gjatë punës, nëse ka.

Neni 240 (2)(b) i ligjit nr. 115/2016
Cilësitë morale, të tilla si ndershmëria, përpikëria në ushtrimin e detyrave, drejtësia në marrjen e vendimeve, përgjegjshmëria, besueshmëria, paanësia, dinjiteti dhe prirja për të marrë përsipër përgjegjësi.
	Jetëshkrimi.

Intervista me kandidatin.

Dokumente zyrtare për rezultatet e procesit të vlerësimit të integritetit etik dhe moral.

Dokumente zyrtare që tregojnë arritje mbi nivelin e etikës dhe cilësive morale gjatë përvojave të punës.

Informacione zyrtare të ardhura posaçërisht ose të bëra vetë publike nga institucione të tjera shtetërore.

Informacione dhe opinione të ardhura nga institucionet publike që kanë lidhje me sistemin e drejtësisë, organizata të shoqërisë civile me veprimtari në mbrojtjen e të drejtave të njeriut ose të krijuara për mbrojtjen e interesave të përdoruesve të sistemit të drejtësisë.

Informacione dhe dokumente të tjera të aksesueshme publikisht ose të paraqitura në Këshill.
	Niveli e kërkuar e i pritshëm i shkallës së lartë të zotërimit të integritetit etik dhe të cilësive morale të domosdoshme për ushtrimin e funksionit kushtetues të Inspektorit të Lartë të Drejtësisë.

Paraqitja, sjellja, cilësia, besueshmëria, dinjiteti dhe profesionalizmi i treguar gjatë intervistës.

Gatishmëria, korrektesa, saktësia dhe cilësia në komunikimet me Këshillin gjatë procedurave të verifikimit dhe vlerësimit, si edhe në përgjigjet e parashtruara gjatë zhvillimit të intervistës.
	

15


	

	Neni 240 (2)(a) i ligjit nr. 115/2016
Reputacioni që gëzon kandidati në shoqëri dhe midis kolegëve.
	Jetëshkrimi.

Intervista me kandidatin

Dokumente zyrtare për rezultatet e procesit të vlerësimit të integritetit etik dhe moral.

Dokumente zyrtare që tregojnë arritje mbi nivelin e etikës dhe cilësive morale gjatë përvojave të punës.

Informacione zyrtare të ardhura posaçërisht ose të bëra vetë publike nga institucione të tjera shtetërore.

Informacione dhe opinione të ardhura nga institucionet publike që kanë lidhje me sistemin e drejtësisë, organizata të shoqërisë civile me veprimtari në mbrojtjen e të drejtave të njeriut ose të krijuara për mbrojtjen e interesave të përdoruesve të sistemit të drejtësisë.

Informacione të tjera të aksesueshme publikisht ose dokumente të paraqitura në Këshill.
	Shkalla e vlerësimit profesional, etik, moral dhe qytetar që gëzon figura dhe performanca profesionale dhe jetësore e kandidatit/es në shoqëri, në publik dhe ndërmjet kolegëve.

Paraqitja, sjellja, cilësia, besueshmëria, dinjiteti dhe profesionalizmi i treguar gjatë intervistës.

Gatishmëria, korrektesa, saktësia dhe cilësia në komunikimet me Këshillin gjatë procedurave të verifikimit dhe vlerësimit, si edhe në përgjigjet e parashtruara gjatë intervistës.
	

8
	

	
Neni 240 (2)(c) i ligjit nr. 115/2016
Angazhimi i provuar në ndjekje të kauzave të shoqërisë civile
	Jetëshkrimi.
Intervista me kandidatin

Informacione dhe dokumente zyrtare konkrete lidhur me angazhime në kauza të shoqërisë civile.

Informacione dhe opinione të ardhura nga institucionet publike që kanë lidhje me sistemin e drejtësisë, organizata të shoqërisë civile me veprimtari në mbrojtjen e të drejtave të njeriut ose të krijuara për mbrojtjen e interesave të përdoruesve të sistemit të drejtësisë.

Informacione të tjera të aksesueshme publikisht ose dokumente të paraqitura në Këshill.
	Lloji, kohëzgjatja dhe shkalla e angazhimit konkret të kauzat e shoqërisë civile.




	2


	

	3. MERITAT ORGANIZATIVE, DREJTUESE DHE MENAXHERIALE
	Totali i Pikëve
	Vlerësimi i Kandidatit

	4. 
	25
	

	Neni 240, pika 3, shkronja “a”, të ligjit nr. 115/2016
Cilësia e programit dhe e vizionit të paraqitur


	Parashtrimi me shkrim i platformës dhe vizionit për mënyrën se si kandidati e kupton rolin e tij/saj në ILD, si edhe sfidat në këtë pozicion dhe masat për t'i kaluar ato.

Parashtrimi i këtyre argumenteve gjatë intervistës së kandidatit/es.
	Cilësia, thellësia dhe origjinaliteti i vlerësimeve dhe objektivave të identifikuara për çështjet e organizimit dhe funksionimit cilësor dhe efektiv të institucionit të ri kushtetues të Inspektorit të Lartë të Drejtësisë. 
	8
	

	Neni 240, pika 3, shkronja “b”, të ligjit nr. 115/2016
Aftësitë e provuara për të marrë vendime dhe përgjegjësi bazuar në përvojat e mëparshme profesionale dhe shoqërore


	Jetëshkrimi
Intervista

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendase ose ndërkombëtare.

Informacione dhe dokumente zyrtare konkrete lidhur me aftësitë e treguara në ushtrimin e detyrave në përvoja të mëparshme dhe aktuale për çështje të organizimit dhe administrimit të punëve.

Statistika profesionale të lëshuara nga institucionet kompetente.
	Niveli i aftësive të fituara në përvojat, pozicionet dhe përgjegjësitë e ushtruara për aspektet e administrimit, drejtimit dhe administrimit të punëve .

Ecuria dhe arritjet e kandidatit/es në ushtrimin e këtyre detyrave 
	10
	

	Neni 240, pika 3, shkronja “c”, të ligjit nr. 115/2016
Aftësitë e komunikimit

Neni 240, pika 3, shkronja “d”, të ligjit nr. 115/2016
Aftësitë e përfaqësimit publik


	Jetëshkrimi
Intervista

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendase ose ndërkombëtare.

Informacione dhe dokumente zyrtare konkrete lidhur me  aftësitë e treguara në përvoja të mëparshme dhe aktuale për çështje të komunikimit dhe përfaqësimit publik
	Niveli i aftësive të fituara për komunikim dhe përfaqësim publik.
	5
	

	Neni 240, pika 3, shkronja “ç”, të ligjit nr. 115/2016

Aftësitë e punës në grup dhe në ambiente multidisiplinore dhe/ose multikulturore


	Jetëshkrimi.
Intervista

Dokumente zyrtare për rezultatet e procesit të vlerësimit profesional.

Dokumente zyrtare që tregojnë cilësinë dhe arritjet gjatë përvojave të punës, nga institucione vendasen ose ndërkombëtare.
	Ekspozimi i kandidatit në mjedisin ndërkombëtar dhe multidisiplinar gjatë karrierës.
	2
	

	TOTALI I PIKËVE PËR RENDITJEN E KANDIDATIT
	
Totali i pikëve

	Pikëzimi nga KED-i

	
	100

	



21

